stanford-oval/wikipedia huggingface dataset:
פעמונית חשופת-גרון
הערות שוליים

↑  פעמונית חשופת-גרון באתר הרשימה האדומה של IUCN
| --- | --- |
בקרת זהויות :  NLI: 987007541908305171
פיליפ, רוזן פפאלץ-נויבורג

פיליפ, רוזן פפאלץ-נויבורג (בגרמנית: Philipp der Streitbare; ‏12 בנובמבר 1503 – 4 ביולי 1548), היה רוזן פפאלץ-נויבורג בין השנים 1505–1541.
ביוגרפיה

פיליפ נולד ב-12 בנובמבר 1503 בהיידלברג, לרופרכט מפפאלץ, בישוף פרייזינג ולאליזבת מבוואריה, בתם של גאורג, דוכס בוואריה וידוויגה יגלו, דוכסית בוואריה. בשנת 1503 מת סבו גאורג, דוכס בוואריה ללא בנים, ובעקבות כך פרצה מלחמת לנדסהוט בין אביו רופרכט מפפאלץ, בישוף פרייזינג לאלברכט הרביעי, דוכס בוואריה, ובסיומה קיבל אלברכט הרביעי את דוכסות בוואריה-לנדסהוט, ואילו פיליפ ואחיו אוטו היינריך קיבלו חלק קטן ממנה שהפך לרוזנות פפאלץ-נויבורג.
בשנת 1529 לחם פיליפ נגד העות'מאנים במהלך המצור על וינה, ובשנת 1532 קיבל את תואר אביר מסדר גיזת הזהב. בשנת 1539 נסע פיליפ לאנגליה, על מנת לבקש את ידה של מרי טיודור, בתו של הנרי השמיני, מלך אנגליה, אולם הנישואין לא יצאו לבסוף אל הפועל. בשנת 1541 מסר פיליפ את השליטה ברוזנות לאחיו אוטו היינריך, וב-4 ביולי 1548 הוא מת בהיידלברג.
צ'נופסידיים

| צ'נופסידיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: צ'נופסידיים
שם מדעי
 Chaenopsidae ‏גיל, 1865

אורבן גדול-פה בעל פה ענקי.
צ'נופסידיים (שם מדעי: Chaenopsidae) היא משפחת דגים מסדרת הדקראים וקרובי משפחה של הקרנוניים. דגים אלה חיים בעיקר באזורים הטרופיים, בין אמריקה הצפונית לאמריקה הדרומית. הם נצפו גם במימי יפן, טאיוואן וקוריאה. במשפחה זו 14 סוגים ו-90 מינים.
אלו דגים קטנים יחסית באורך 1.3-30 ס"מ. לחלקם גופים דחוסים ואחרים מוארכים ודמויי צלופחים. הם בעלי לסתות חזקות, סנפירי חזה גדולים ולעיתים גם מקושטים. יש להם 17-28 קוצים על סנפירי הגב הגדול ועוד כמה על סנפירי השת.
מינים אלה חיים במים רדודים, לעיתים בשוניות. חלק מהמינים מספיק קטנים כדי לחיות בחורים נטושים של תולעים ואף בקונכיות ריקות, שם הם גם מקננים. הם ניזונים בעיקר מטרף סרטנים אותם הם תופסים בלסתותיהם הגדולות. הם גם טריטוריאליים מאוד.
מיון

משפחה צ'נופסידיים (Chaenopsidae)
סוג Acanthemblemaria
סוג Chaenopsis
סוג ומין יחיד Cirriemblemaria lucasana
סוג Coralliozetus
סוג Ekemblemaria
סוג Emblemaria
סוג Emblemariopsis
סוג ומין יחיד Hemiemblemaria simulus
סוג ומין יחיד Lucayablennius zingaro
סוג ומין יחיד Mccoskerichthys sandae
סוג Neoclinus - בו אורבן גדול-פה
סוג Protemblemaria
סוג Stathmonotus
סוג ומין יחיד Tanyemblemaria alleni
פולק מטאל

| --- | --- |

 מקורות סגנוניים:  הבי מטאל, מוזיקת פולק
 מקורות תרבותיים:  השפעות עממיות מכל העולם
 מוצא:  אירופה, גרמניה, רוסיה, הממלכה המאוחדת, ישראל, איראן, סקנדינביה 
 כלים:  גיטרה חשמלית, גיטרת בס, תופים, כינור, כלים עממיים אחרים
 פופולריות מיינסטרים:  פופולריות מקומית בינונית באירופה, פופולריות מזערית בשאר העולם
 נגזרות:  ויקינג מטאל
 תת-סוגות
 קלטיק מטאל, אוריינטל מטאל
 
פולק מטאל (פולק = עם בגרמנית, Folk Metal) הוא תת-ז'אנר של הבי מטאל, המשלב אלמנטים של מוזיקת פולק של תרבויות שונות. הסגנון מאופיין בשימוש נרחב בכלים עממיים ובמידה פחותה אף בסגנונות שירה מסורתיים. ישנם סוגים רבים של פולק מטאל, בגלל המגוון הרב של מסורות ואגדות עם ברחבי העולם. טקסטים פופולריים בשירי פולק מטאל כוללים פגניות, טבע, פנטזיה, מיתולוגיה והיסטוריה.
להקות הפולק מטאל המוקדמות ביותר היו סקיקלאד (Skyclad) מאנגליה וקרואצ'ן (Cruachan) מאירלנד. אלבום הבכורה של סקיקלאד, The Wayward Sons of Mother Earth, יצא ב-1991 ונחשב לאלבום ת'ראש מטאל עם כמה השפעות פולק, בניגוד לעבודה המוקדמת של קרואצ'ן שאימצה את אלמנט הפולק כחלק מכונן מהסאונד שלהם. רק ב-1994 וב-1995 החלו לצוץ תורמים מוקדמים אחרים בז'אנר מאזורים שונים באירופה ומחוצה לה.
קיים שימוש במגוון גדול של כלי נגינה עממיים בז'אנר, כאשר להקות רבות כוללות שישה חברים או יותר בהרכבים הרגילים שלהן. הוא כולל לפעמים נגינה רכה המושפעת מפולק רוק. ידוע גם שמספר להקות פולק מטאל מסתמכות על קלידים כדי לדמות צליל של כלי נגינה עממיים.
תתי-ז'אנרים

תתי-הז'אנרים מחולקים לפי האפיונים המוזיקליים שלהם, והעיסוק הלירי שלהם, ובעיקר לפי אזור המוצא - כל להקת מביאה את סיפוריה ואת המרכיבים העממים מהאזור או מהמדינה ממנה היא הגיעה. חלק מלהקות המטאל, נחשבות ללהקות פולק מטאל בגלל הליריקה שלהם בלבד, אף על פי שהן מנגנות ז'אנרים מגוונים.
תתי-ז'אנרים > ויקינג מטאל

אחד הז'אנרים הפופולריים בתוך מכלול תתי-הז'אנרים של הפולק מטאל הוא הוויקינג מטאל (Viking Metal). להקות ויקינג מטאל מרבות לעסוק בליריקה שלהן בסאגות של המלכים הנורווגים, בהיסטוריה הוויקינגית ובמיתולוגיה הנורדית. רוב להקות הוויקינג מטאל הפיניות עוסקות גם במיתולוגיה הפינית, שהיא אמונה פאגאנית נפרדת מהמיתולוגיה הנורדית-ויקינגית המוכרת יותר. להקת הוויקינג מטאל הראשונה היא באת'ורי שהחלה את התהוותו של הז'אנר בסוף שנות ה-80 של המאה ה-20 עם צאתו של האלבום "Blood Fire Death", אלבום שהתאפיין באווירה אפית ואטמוספירית ובקונספט שעוסק בהיסטוריה ובפולקלור הוויקינגי (בשירים בודדים) יחד עם האגרסיביות והפשטנות של הבלאק מטאל. האלבום הבא של בת'ורי, Hammerheart, שיצא ב-1990 הוא זה שסימל את הקמתו של ז'אנר הוויקינג מטאל. אף על פי שרוב להקות הוויקינג מטאל מבססות את המוזיקה שלהן על הבלאק מטאל או על הפולק מטאל, להקות ויקינג מטאל מכסות קשת רחבה של ז'אנרים במטאל ומושפעות ממגוון רחב של ז'אנרים, למשל: מטאל סימפוני, דת' מטאל ות'ראש מטאל.
להקות בולטות:
נורווגיה Enslaved
פינלנד טוריסס
פינלנד פינטרול
גרמניה Leaves' Eyes
תתי-ז'אנרים > קלטיק מטאל

להקות קלטיק מטאל (Celtic Metal) בדרך כלל מגיעות מאירלנד ומבריטניה, שם מבחינה היסטוריה הייתה השפעה קלטית וגאלית. מאותם אזורים מגיעות גם רבות מהלהקות שמשלבות מוזיקת פולק אירית מסורתית (קלטית) יחד עם האגרסיביות של המטאל. ישנה גם פעילות קטנה של להקות קלטיק מטאל מאזור ברטאן בצרפת (גם שם יש היסטוריה גאלית וקלטית), וכן ישנה להקת קלטיק מטאל מברזיל, "Tuatha de Danann". הליריקה בז'אנר זה מבוססת על ההיסטוריה הקלטית וגם על המיתולוגיה האירית ומעשיות איריות.
להקות בולטות:
אירלנד Cruachan
צפון אירלנד ויילנדר
שווייץ Eluveitie
ברזיל Tuatha de Danann
תתי-ז'אנרים > אוריינטל מטאל

האוריינטל מטאל (Oriental Metal) הוא תת-ז'אנר המתאפיין בשילוב של אלמנטים אתניים מזרח-תיכוניים יחד עם מטאל. המונח אוריינטל מטאל בא במקור מישראל, והלהקה החלוצה בסגנון היא Orphaned Land. המוזיקה של Orphaned Land משלבת מלודיות מזרחיות, ושיריה נוטים לעסוק בדת, לעיתים בשילוב פסוקים מהתנ"ך ומהקוראן, ובמסר של אחדות ושלום.
להקות בולטות:
ישראל אורפנד לנד (Orphaned Land)
ישראל Salem
ישראל דיסטורטד
ישראל מלכאש
תתי-ז'אנרים > סגנונות פולק מטאל אחרים

מלבד שלושת תתי-הז'אנר שהוזכרו למעלה, ישנן עוד להקות שמביאות עימן את האלמנטים והמאפיינים המוזיקליים העממיים מהאזור שממנו הן באות. כך למשל ניתן למצוא את להקת הפולק מטאל הלטבית Skyforger את להקת הפולק מטאל הרוסית Butterfly Temple, את להקות הפולק מטאל הסקוטית איילסטורם ואת להקת הפולק מטאל המרכז אמריקאיות Guahaihoque ו-Tezkatlipoka, המשלבות גוונים מוזיקליים שונים מתרבותן.
הערות שוליים

↑  Erdem, M. Nur, Kocabay-Sener Nihal, Demir Tu?ba, Handbook of Research on Aestheticization of Violence, Horror, and Power, IGI Global, 2020-10-02, ISBN 978-1-7998-4656-7
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל :
צ'נלה

| --- | --- |

 ממשל
 שפה נפוצה:  סנסקריט 
 היסטוריה
 תאריכי הקמה:  550 
 תאריכי פירוק:  706 
 דמוגרפיה
 דת:  הינדואיזם בודהיזם
 
צ'נלה (真腊) הייתה ממלכה קמבודית קדומה. היא התחילה את דרכה כמדינת חסות לממלכת פונאן (בסביבות 550 לספירה), אך בשישים שנים הבאות הצליחה לזכות בעצמאות ואף לכבוש את פונאן, לספוג את עמה ולאמץ את תרבותה. אחת הסיבות שהועלו כדי להסביר את הירידה של התרבות הפונאנית היא קריסת האימפריה הרומית שהביאה להידרדרות נתיבי הסחר בין הים התיכון לסין. השיא של ממלכת צ'נלה הושג תחת שלטונו של המלך ישברמן. בשנת 613 הפכה העיר איסאנפורה לבירתה הראשונה של האימפריה החדשה. לאחר מותו של המלך ג'ייאווארמן הראשון בשנת 681  הממלכה התערערה על ידי אי שקט פנימי ובמאה השמינית לספירה היא התפלגה לשתי מדינות, צפונית ודרומית, שנקראו "צ'נלה של האדמה" (צפון) ו"צ'נלה של הים" (דרום). מחוז צ'אמפסאק של מדינת לאוס המודרנית הייתה מרכזה של המדינה הצפונית ושפך נהר המקונג ואזור החוף של וייטנאם המודרנית היה מרכזה של המדינה הדרומית. ב-715 התפלגו מספר מדינות קטנות נוספות מהממלכות הללו, ובכך הוחלש האזור כולו.
הערות שוליים

↑  Chenla Kingdom, ABOUT ASIA Travel
| --- | --- |
בקרת זהויות :  NLI: 987007567425405171  LCCN: n89255527  VIAF: 156061749   WorldCat (עם VIAF): 156061749 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
פתלתוליים

| פתלתוליים |
| --- | --- |
 Xenisthmus clarus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Gobiiformes
תת־סדרה:: דמויי-קברנון
משפחה:: פתלתוליים
שם מדעי
 Xenisthmidae ‏ג'ורדן, 1923

פתלתוליים (שם מדעי: Xenisthmidae) הם משפחה של דגי גרם מסדרת הדקראים הקרובים לקברנוניים וחיים על קרקעית הים החולית. הם חיים בימי האזור האינדו-פסיפי סביב שוניות אלמוגים. חלק מהחוקרים סוברים שמשפחה זו צריכה להיכלל תחת משפחת האלאוטריים.
אלו דגים קטנים מאוד באורך של עד 3 סנטימטרים, והם בעלי גוף דקיק מוארך עם פיות גדולים ולסת תחתונה הפעורה מטה מעבר לרגיל, והם בעלי עיניים גדולות וסנפירי חזה רחבים. רבים מהם מפוספסים ומסווים עצמם על הצמחייה או האלמוגים בהם הם חיים. חלקם מגיעים עד למים רדודים מאוד ואף מגיחים לחוף.
סוגים

סוג ומין יחיד Allomicrodesmus dorotheae
סוג ומין יחיד Gymnoxenisthmus tigrellus
Paraxenisthmus
סוג ומין יחיד Rotuma lewisi
סוג ומין יחיד Tyson belos
Xenisthmus
פתילייה

פתילייה ישנה (למעלה) וחלקיה (למטה)
מתקן לחימום אפרוחים, גיגית על גבי פתילייה. (צולם ב"מוזיאון החלוץ הדתי")
פתילייה היא כירה ניידת, הבנויה ממכל דלק נוזלי, בו טבולה פתילה ומעליו מסגרת מתכת. קרוסין הוא הדלק הנפוץ לפתיליות; בישראל הוא מכונה "נפט" אף כי אינו נפט אלא דלק המתקבל מזיקוק נפט. את הקצה העליון של הפתילה מדליקים על ידי גפרור וחומר הדלק עולה בפתילה בשל עקרון הנימיות, מתאדה ובוער. על מסגרת המתכת שמעל מניחים את כלי הבישול. ברוב הפתיליות היה מנגנון שאפשר את הגבהת פתיל הלבד או הנמכתו באמצעות כפתור בורגי וכך לשלוט בגובה הלהבה.
החום שהפתילייה משחררת נמוך ולכן היא משמשת לבישול אטי.
בישראל של תקופת היישוב ובשנותיה הראשונות של המדינה נמצאו פתיליות בכל בית, בחלק מהבתים יותר מפתילייה אחת, והן שימשו לכל צורכי הבישול. בניגוד לפרימוס שנפוץ אף הוא באותה תקופה - הפתילייה איננה רועשת כלל. סימן ההיכר שלה הוא ריח ה"נפט" שהיא מפיצה.
הפתיליות שנפוצו בישראל הכילו פתילת לבד רחבה. כיוון ששוליה העליונים נשרפו בעת פעולת הפתילייה, לפני כל שימוש גזמו ויישרו אותם. בחלק מהפתיליות הייתה חלונית שקופה, דרכה הדליקו את הפתילה, והיא איפשרה להבחין שהלהבה עדיין דולקת מבלי להסיר את כלי הבישול מעל הפתילייה.
החל מאמצע שנות החמישים ועד היום, ככל שהתרבו כירות הגז הלכו הפתיליות ונעלמו מנוף הארץ. כיום הן מצויות כמעט רק במסעדות מסוימות המתמחות בתבשילי קדירה ומאכלים אחרים (כמו חמין) הדורשים בישול אטי וממושך.
בישול על פתיליות במעברה, סביבות 1950
פתיליות ופרימוסים במעברה, סביבות 1950
סיר על פתילייה
תבשילים טריפוליטאיים על פתיליות במסעדה בת-ימינו
ראו גם

ש. פרידמן בע"מ
פעמונית (מעשייה)

הנסיך קורא לפעמונית להוריד את צמתה מטה
צמתה הארוכה של פעמונית
רפונזל (במקור הגרמני: Rapunzel (רפונצל), נודעת גם בשמות פעמונית, שולמית ומגדלית) היא סיפור מעשיות ואגדת עם מפורסמת מאוסף מעשיות האחים גרים. 
האגדה היא אבטיפוס של סוג מוטיב עלילתי AT 310 בסיווג ארנה-תומפסון. המעשייה "פעמונית" היא אחת ממאות מעשיות המוכרות בעולם כולו, בזכות היותה חלק מהאסופה של מעשיות האחים גרים, וגם היא תורגמה במשך השנים לעשרות שפות.
עלילה

זוג כפרי צעיר, חשוך ילדים, התגורר מול גן יפהפה, בו נהגה האישה לצפות במשך שעות. הגן המסתורי היה מוקף גדר ולאיש לא הייתה רשות להיכנס אליו. יום אחד, בעודה מביטה מבעד לחלון, ראתה פעמוניות - פרח סגלגל עם צוף מתוק. האישה ביקשה לטעום מהן, עד שלקתה כמעט בשיגעון והודיעה לבעלה כי לא תחיה מבלי שתטעם את צוף הפעמוניות. בחשש רב טיפס האיש מעל לחומות הגן, ליקט מעט פעמוניות והביאן לאשתו המאושרת. עם הזמן גברה להיטותה של האישה לפרח, והיא התחננה בפני בעלה להמשיך וללקט לה אותו. בסיפור הגרמני המקורי, האישה חשקה בחסה שגדלה בגן המכשפה מסוג רפונצל (אנ).
באחת הפעמים, בעוד האיש מלקט פעמוניות, הבחינה בו המכשפה, בעלת הגן, האשימה אותו בגנבה ואיימה לחסלו. האיש התחנן לפני המכשפה שתחוס עליו, והיא הסכימה, בתנאי שאם ייוולד תינוק לזוג, הוא יהיה שלה. בנוסף התירה לאיש לקטוף מהפעמוניות כאוות נפשו.
האיש ידע שאשתו עקרה, והסכים להצעת המכשפה. למרבה הפלא, כעבור שנה נולדה לזוג בת יפהפייה, בלונדינית עם עיניים כחולות, והם קראו לה "פעמונית" על שם תאוותה של האישה לפרח הממכר. האיש שכח מעסקתו עם המכשפה, והמכשפה כעסה, וחטפה את פעמונית בזמן שהאיש ואשתו ישנו. המכשפה כלאה את פעמונית הקטנה במעלה מגדל נטול דלתות, שהיה בו רק חלון קטן המשקיף על היער. פעמונית גדלה בבדידותה והפכה לנערה מקסימה. היא הייתה שרה לעצמה ולחיות היער שבאו לבקרה וקיפצו על אדן החלון. כשהמכשפה רצתה לבקר את הנערה, היא הייתה קוראת "פעמונית פעמונית, השליכי את צמתך"... פעמונית הייתה משלשלת את צמתה הארוכה דרך החלון, והמכשפה הייתה מטפסת בעזרתה למעלה המגדל.
יום אחד נקלע למקום נסיך. הוא ראה את המתרחש ונדהם. אחר כך התעשת וקרא לפעמונית לשלשל את צמתה כדי שגם הוא יוכל לטפס. פעמונית נבהלה למראהו של הנסיך שכן מעולם לא פגשה נפש חיה מלבד המכשפה. מאותו רגע נהג הנסיך לבקר את פעמונית לעיתים תכופות, ואף הביע רצון עז לשחררה מכלאה במגדל. כאשר נודע למכשפה על ביקורי הנסיך, היא קיצצה את צמתה הארוכה של פעמונית כדי למנוע מהנסיך גישה אל המגדל.
כשהנסיך קרא לפעמונית, שלשלה המכשפה את צמתה של פעמונית דרך הצוהר, החזיקה בקצה והנסיך החל לעלות.
באמצע הדרך, עזבה המכשפה את הצמה והנסיך התרסק על שיח קוצני ששרט את עיניו ועיוור אותן. המכשפה הבריחה את פעמונית אל קרחת היער והנסיך העיוור שוטט ביער וחי מפירות ומצמחים שמצא. יום אחד שמע את שירתה של פעמונית ונמשך בחבלי קסם אליה. כשראתה את אהובה העיוור פרצה פעמונית בבכי, ודמעותיה ריפאו את הנסיך והשיבו לו את מאור עיניו. פעמונית והנסיך המאוהבים נישאו וחיו באושר.
משמעויות בסיפור המקורי

בסיפור המקורי המכשפה מוצגת כ"פיה" ואין שום אזכור להיותה מכשפה, זקנה או מכוערת כפי שהופיעה דמותה בגרסאות מאוחרות אשר נכתבו על ידי האחים.
הסיפור המקורי מסתיים בכך שפעמונית מבקשת מהפיה בגדים חדשים, שכן הבגדים הישנים שלה "צרים" עליה. הפיה קוראת לפעמונית מופקרת שכן נכנסה להריון מהנסיך ביחסי מין מחוץ לנישואין.
עיבודים

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
האדפטציה הנודעת ביותר לאגדה הייתה ב-2010. בשנה זו יצא לאקרנים סרט האנימציה ה-50 של דיסני, "פלונטר", שמבוסס על עלילות רפונזל.
בסדרה "בעקבות הסיפורים הקסומים" ששודרה בערוץ הילדים, הומחז סיפורה של רפונזל.
סדרת האנימה "אגדות האחים גרים" הציג את האגדה הזאת.
בערוץ הופ! שודרה סדרת הטלוויזיה "סימסאלה גרים" שם הגיעו יויו וקרוקי לפתוח את הבעיה באגדה הידועה.
בסדרת הטלוויזיה "משטרת האגדות" שם הגיעו שני הבלשים ג'וני וכריס לפתוח את הבעיה באגדה הידועה למה אנשים מתקרחים.
האגדה הוצגה בתוכנית "סיפורי מישמיש" ששודרה בשידורי קשת, ערוץ 2.
בסדרה "עד עצם היום הזה" גילמה את רפונזל השחקנית אלכסנדרה מץ בפרק "The Tower" בעונה הרביעית. בעונה השביעית של הסדרה גילמה את רפונזל השחקנית מייגן וורנר בפרקים "One little tear" ו-"Eloise Gardener".
בהרחבה blood and wine של המשחק וויטצ'ר 3 אפשר להיכנס לממד שנקרא ארץ האגדות שם נמצא מקום שנקרא המגדל של Longlocks (השם שלהם לרפונזל), כשמגיעים לראש המגדל מגלים כי longlocks השתמשה בשיער שלה כדי לתלות את עצמה מזמן אבל הרוח רפאים שלה מסתובבת בתור רוח באנשי וצריך להרוג אותה.
ב-2019 עלה[דרושה הבהרה] המחזמר "רפונזל" שאת רפונזל גילמה נעמה אתל (נעמה סופר - על), את הנסיך/שחקן בתיאטרון נודד גילמו טל מוסרי ומאיר תמם,את המכשפה גילמו אוולין הגואל ולאה שנירר ואילו את מנהל התיאטרון שיחקו מרטין אומנסקי וקובי מאור.
הסיפור הוצג במחזמר ובסרט "אל תוך היער".
פיליפ מטישק

| --- | --- |
אין תמונה חופשית
 לידה:  1958 (בן 66 בערך) 
 ענף מדעי:  רומא העתיקה 
 מקום לימודים:  סנט ג'ונס קולג', אוקספורד 
 מוסדות:  אוניברסיטת קיימברידג' 
 www.matyszakbooks.com
 
פיליפ מטישק (באנגלי: Philip Matyszak; נולד ב-1958) הוא היסטוריון בריטי ומחבר ספרים פופולריים העוסקים בהיסטוריה, בעיקר זו של רומא העתיקה.
מטישק השלים עבודת דוקטורט בהיסטוריה עתיקה מקולג' סיינט ג'ון באוניברסיטת אוקספורד. הוא מתמחה במיוחד בתקופת האימפריה המוקדמת.
מספריו

Chronicle of the Roman Republic: The Rulers of Ancient Rome from Romulus to Augustus, Thames & Hudson (June, 2003)
The Enemies of Rome: From Hannibal to Attila the Hun, Thames & Hudson (November, 2004)
The Sons of Caesar: Imperial Rome's First Dynasty, Thames & Hudson (June, 2006)
Ancient Rome on Five Denarii a Day 	Your guide to Sport, Sightseeing & Shopping in Rome, the City of the Caesars, Thames & Hudson (June, 2007)
Ancient Athens on Five Drachmas a Day: Where to eat, drink and meet a philosopher your guide to the cradle of Western culture, Thames & Hudson (September, 2008)
Lives of the Romans. (with Joanne Berry), Thames & Hudson (September, 2008)
Mithridates the Great: Rome's Indomitable Enemy, Pen & Sword (November 2008)
Legionary: The Roman Soldier's (Unofficial) Manual, Thames & Hudson (27 April 2009)
פונקציה מדידה

במתמטיקה, בתחום תורת המידה, פונקציה מדידה היא פונקציה שהתחום והטווח שלה הם מרחבים מדידים, והמקור תחת הפונקציה של קבוצה מדידה, הוא קבוצה מדידה.
בניסוח פורמלי, אם  \ (X,{\mathcal {M}}_{X}),(Y,{\mathcal {M}}_{Y}) הם מרחבים מדידים, אז  \ f:(X,{\mathcal {M}}_{X})\rightarrow (Y,{\mathcal {M}}_{Y}) היא פונקציה מדידה אם
 \ \forall V\in {\mathcal {M}}_{y}\ :\ f^{-1}(V)\in {\mathcal {M}}_{x}.
אם נתון מרחב טופולוגי  \ X, ניתן להתייחס אליו בתור מרחב מידה עם אלגברת בורל, כלומר, קבוצת הפונקציות המדידות היא ה  \ \sigma -אלגברה הנוצרת על ידי הקבוצות הפתוחות.
לפונקציות אלה חשיבות רבה בתורת המידה ובאנליזה מתמטית, מכיוון שהן המועמדות היחידות להיות אינטגרביליות, ומסיבות דומות - גם בתורת ההסתברות (משתנים מקריים הם פונקציות מדידות ביחס למרחב הסתברות ולישר הממשי, בהתאמה). ההרכבה של פונקציה מדידה על פונקציה רציפה, היא פונקציה מדידה.
מקרים מיוחדים

פונקציה מדידה  \ f:(X,{\mathcal {B}}_{X})\rightarrow (Y,{\mathcal {B}}_{Y}) נקראת מדידת בורל כאשר  \ {\mathcal {B}}_{X},{\mathcal {B}}_{Y} הן אלגבראות בורל. כל פונקציה רציפה היא מדידת בורל, אך לא כל פונקציה מדידת בורל היא פונקציה רציפה.
פונקציה מדידה  \ f:(\mathbb {R} ^{n},{\mathcal {L}}_{n})\rightarrow (\mathbb {R} ,{\mathcal {B}}) נקראת מדידת לבג אם  {\mathcal {B}} אלגברת בורל ו  {\mathcal {L}}_{n} היא סיגמה אלגברה של לבג.
תהא f פונקציה  \ f:(X,{\mathcal {M}}_{X})\rightarrow (\mathbb {R} ,{\mathcal {B}}), אז הפונקציה מדידה אם מתקיים אחד התנאים הבאים
לכל  t\in \mathbb {R}  הקבוצה  \{x\in X\mid f(x)>t\} מדידה
לכל  t\in \mathbb {R}  הקבוצה  \{x\in X\mid f(x)\geq t\} מדידה
לכל  t\in \mathbb {R}  הקבוצה  \{x\in X\mid f(x)<t\} מדידה
לכל  t\in \mathbb {R}  הקבוצה  \{x\in X\mid f(x)\leq t\} מדידה
לכל  U\in {\mathcal {B}} הקבוצה  \ f^{-1}(U) מדידה
תכונות

אם הפונקציות  \ g:(Y,{\mathcal {M}}_{Y})\rightarrow (Z,{\mathcal {M}}_{Y}),  \ f:(X,{\mathcal {M}}_{X})\rightarrow (Y,{\mathcal {M}}_{Y}) מדידות, אז ההרכבה שלהן  g\circ f היא פונקציה מדידה.
אם  \ f,g:(X,{\mathcal {M}}_{X})\rightarrow (\mathbb {R} ,{\mathcal {B}}) מדידות, אז הסכום והכפל שלהן מדיד. אם  \forall x\in X,g(x)\neq 0 אז גם הפונקציה  {\frac {f}{g}} מדידה.
אם  \ f_{n}:(X,{\mathcal {M}}_{X})\rightarrow (\mathbb {R} ,{\mathcal {B}}) מדידות אז גם  \sup _{n}f_{n},\;\inf _{n}f_{n},\;\limsup _{n}f_{n},\;\liminf _{n}f_{n} מדידות. אם קיים הגבול, אז גם  \lim _{n}f_{n} מדידה.
אם  \ f:(X,{\mathcal {M}}_{X})\rightarrow (Y,{\mathcal {M}}_{Y}) ו- C קבוצת תת-קבוצות של  Y עבורה  \sigma (C)={\mathcal {M}}_{Y}, אז  f מדידה אם ורק אם  \forall A\in C:{f}^{-1}(A)\in {\mathcal {M}}_{X}. במילים, מספיק לבדוק מדידות ל"קבוצה פורשת" של הסיגמא-אלגברה.
קירוב של פונקציה מדידה

פונקציה פשוטה היא פונקציה המקבלת מספר סופי של ערכים.
יהא  \ X מרחב ו  \{A_{k}\}_{1}^{n} קבוצות זרות במרחב, אז פונקציה ממשית פשוטה היא פונקציה מהצורה
 \ s(x)=\sum _{1}^{n}\alpha _{k}\chi _{A_{k}}(x)
כאשר  \chi _{A_{k}} היא הפונקציה מציינת.
אם  \ (X,{\mathcal {M}}_{X}) מרחב מדיד ו  \ A_{k} קבוצות מדידות, אז  \ s(x) נקראת פונקציה מדידה פשוטה.
משפט: לכל פונקציה מדידה  \ f:(X,{\mathcal {M}}_{X})\rightarrow (\mathbb {R} ,{\mathcal {B}}), קיימת סדרה  \ s_{n}\ :(X,{\mathcal {M}}_{X})\rightarrow (\mathbb {R} ,{\mathcal {B}}) של פונקציות פשוטות מדידות, כך ש  \ \lim _{n\rightarrow \infty }s_{n}=f נקודתית. אם  \ f\geq 0 ניתן לבחור את הסדרה כך ש  0\leq s_{n}\leq s_{n+1} ובאופן כללי ניתן לבחור את הסדרה כך ש  0\leq |s_{n}|\leq |s_{n+1}|
ראו גם

תורת המידה
סיגמא-אלגברה
מידה (מתמטיקה)
השווה גם הגדרה של פונקציה רציפה במרחב טופולוגי.
פוסה

ערך זה עוסק בטורף אנדמי למדגסקר. אם התכוונתם למשמעות אחרת, ראו .
| פוסה |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: טורפי מדגסקר
סוג:: פוסה
מין:: פוסה
שם מדעי
 Cryptoprocta ferox ‏בנט, 1833
תחום תפוצה

שמות נוספים
 typicus ‏(Andrew Smith, 1834)

פוֹסָה (שם מדעי: Cryptoprocta ferox) היא מין של טורף ממשפחת טורפי מדגסקר (Eupleridae), אשר אנדמי למדגסקר. לפוסה מאפיינים חיצוניים הדומים למשפחות החתוליים, הנמייתיים והגחניים, מה שגרם למחלוקות ושינויים רבים בסיווגה המדעי. צבע פרוותה הוא חום-אדמדם עד כתמתם בהיר, גפיה שריריות וזנבה ארוך כמעט כמחצית גופה. הפוסה היא טורפת-העל של מדגסקר והיא צדה למאכל יונקים קטנים, ביניהם טרום קופים, זוחלים, עופות, ומגוונת גם בחרקים, דו-חיים ואף בצמחים. היא מצטיינת בתנועה על עצים, ופעילה הן במשך היום והן במשך הלילה.
כיום הפוסה מצויה בסכנת הכחדה עקב ציד ופגיעה בבית גידולה המיוער. מצב שימורה כיום הוא: "פגיע" (VU).
מקור השם

שם הסוג "Cryptoprocta" מתייחס לאופן בו פי הטבעת של החיה מוסתר על ידי כיס עור באותו אזור, ומגיע מהמילים היווניות העתיקות "crypto" ("נסתר") ו-"procta" ("פי הטבעת"). שם המין "ferox" הוא שם תואר לטינית שמשמעותה "עַז" או "פראי". שמו הנפוץ "פוסה" מקורו בשפה האוסטרונזית – מלגשית המילה דומה למילה "posa ("חתול") מהשפה אוסטרונזית אחרת, איבאנית, ושתי המילים ככל הנראה משפות פידג'ין בשנות המאה ה-16. עם זאת, השערה אטימולוגית אחרת רואה כמקור את המילה המלאית "pusa" (השם המקומי של הסמור המלאי, Mustela nudipes).
טקסונומיה

הפוסה היא מין טורף יחיד בסוג פוסה, וחברה במשפחה טורפי מדגסקר ובתת-הסדרה דמויי חתול. בעבר התקיים מין נוסף בסוג - הפוסה הענקית (Cryptoprocta spelea), שתוארה לראשונה בשנת 1902 בהתבסס על שרידי תת-מאובן, והופרדה מהפוסה בשנת 1935. היא הייתה גדולה מהפוסה (משקלה היה כמעט וכפול), אך חוץ מכך היו מאפייניה דומים. במדגסקר, האנשים מבדילים בין שני "זנים" של הפוסה: הזן הגדול fosa mainty (תרגום: "פוסה שחורה") והזן הקטן יותר fosa mena (תרגום: "פוסה אדמונית") – דווח על קיומה של גרסה לבנה של הפוסה בדרום-מערב האי, אך אין הם מבדילים אותה לזן נפרד. אין זה ברור אם אלו סיפורי פולקלור או שונות אישית הנובעת מדו-צורתיות זוויגית, גיל, מקרי מלניזם או לאוציזם או שאכן קיים יותר ממין אחד של הפוסה.
הפוסה תוארה באופן רשמי על ידי הזואולוג האנגלי אדוארד טרנר בנט (Edward Turner Bennett) שהתבסס על ממצא ממדגסקר שנשלח על ידי הבוטניסט האירי צ'ארלס טלפייר בשנת 1833. כיוון שלפוסה מאפיינים משותפים עם הגחניים, הנמייתיים, והחתוליים, הסיווג שלה היה שנוי במחלוקת.
בתחילה, בנט הכליל את הפוסה כסוג במשפחת הגחניים, סיווג שהיה מקובל זמן רב בקרב הטקסונומים. לאחר מכן, תכונותיה החתוליות, כמו קופסית מוח קומפקטית, ארובות עיניים גדולות, טפרים נשלפים למחצה ושיניים המותאמות לציד הובילו טקסונומים אחדים לשייכה תחת משפחת החתוליים. בנוסף לכך, בשנת 1939 המדענים ויליאם קינג גרגורי ומילו הלמן קבעו כי הפוסה נכללת בתת-משפחה "Cryptoproctinae", אולם בשנת 1945 הפליאונטולוג ג'ורג' גיילורד סימפסון החזירה למשפחת הגחניים תוך שהוא שומר על שייכותה לתת המשפחה הנ"ל.
בשנת 1993, החוקרים Géraldine Veron ו-François Catzeflis פרסמו מחקר על הדנ"א של הפוסה שהציע כי היא קרובה יותר לנמייתיים מאשר לחתוליים או לגחניים. עם זאת, מחקר מורפולוגי של Veron שנערך בשנת 1995 קישר את הפוסה בחזרה אל החתוליים.
בשנת 2003, מחקר פילוגנטי שנערך על ידי Anne Yoder ואחרים הראה כי כל הטורפים המקומיים של מדגסקר חולקים אב קדמון משותף (מה שאומר כי הם יוצרים ענף, והם מונופילטיים), וכי הקרובים ביותר אליהם הם הנמיתיים האסייאתים והאפריקניים. כדי לשקף את הקשר בין חברי קבוצת הטורפים ממדגסקר, כולם הוכנסו למשפחה הנקראת טורפי מדגסקר (Eupleridae). במשפחה זו, הפוסה, יחד עם הפלאנוק ‏(Eupleres goudotii) וזבד מלגשי ‏(Fossa fossana), נכללת בתת-המשפחה Euplerinae.